1988માં મામૂટીએ "ઓરૂ સીબીઆઇ ડાયરી કુરિપ્પુ" સાથે મલયાલમ સિનેમાના ઇતિહાસમાં સૌથી મોટી હિટ ફિલ્મ આપી. "ઓરૂ સીબીઆઇ ડાયરી કુરિપ્પુ" એ કેરળ અને તમિલનાડુંના બોક્સ ઓફિસ પર ઇતિહાસ સર્જ્યો હતો. પ્રથમ સીબીઆઇ ફિલ્મ "ઓરૂ સીબીઆઇ ડાયરી કુરિપ્પુ" ની સફળતા બાદ, વધુ ત્રણ મૃત્યુની રોચક સિક્વલ્સ સમાન પ્રકારની ભૂમિકાઓ સાથે "જગ્રાતા" (1989), "સેતુરામ ઐયર સીબીઆઇ" (2004) અને "નારરિયાન સી.બી.આઇ." (2005) પ્રસ્તુત કરવામાં આવી, જે બધી જ વાર્તા એસ.એન. સ્વામી દ્વાર લખવામાં આવી હતી તેમજ કે. મધુએ તેનું દિગ્દર્શન કર્યું હતું. આત્મચરિત્રાત્મક તત્વો સાથેની એમ.ટી. વાસુદેવન નાયરની બે ફિલ્મોમાં મામૂટીએ અભિનય કર્યો હતો. જેમાંથી એક આઇ.વી. સસી દ્વારા દિગ્દર્શીત "અક્ષરાંગલ" અને બીજી હરિકુમાર દ્વારા દિગ્દર્શીત "સુકૃતમ" હતી. 
મામૂટીએ "ઓરૂ વડક્કન વીરગાથા" માં પોતાની કારકિર્દીમાં સફળતાની ટોચ સર કરી; જે ફિલ્મ ટી. હરિહરને દિગ્દર્શીત કરી હતી અને એમ.ટી. વાસુદેવન નાયરે લખી હતી. આ ફિલ્મની ભૂમિકાએ તેને શ્રેષ્ઠ અભિનેતા માટેનો રાષ્ટ્રીય ફિલ્મ પુરસ્કાર જીતાવી આપ્યો. મામૂટીને તેની ફિલ્મની ભૂમિકા માટે આલોચનાપૂર્વકની સમીક્ષા કરી હતી. અદૂર ગોપાલક્રિષ્નન દ્વારા દિગ્દર્શીત "મથિલુકાલ" માં મામૂટીની ભૂમિકાને પણ પુરસ્કાર માટે ધ્યાનમાં લેવામાં આવી હતી. આઇ.વી. સસી દ્વારા દિગ્દર્શીત ફિલ્મ "મૃગયા" માં હન્ટર વરૂન્ની તરીકેની તેમની ભૂમિકા અને અન્ય ફિલ્મ "મહાયાનમ" પણ રાજ્ય પુરસ્કારો માટે યાદીમાં સ્થાન પામી હતી. 
ભરતન દ્વારા દિગ્દર્શીત "અમરમ" માટે મામૂટીને ફિલ્મફેર પુરસ્કાર મળ્યો હતો. 
આ સમય દરમિયાન, મામૂટી અદૂર ગોપાલક્રિષ્નન દ્વારા દિગ્દર્શીત ઘણી ફિલ્મોમાં આવ્યા હતા. તેની ત્રણ ફિલ્મો, "અનંતરમ" ('થેન્સફોર્થ'), "મથિલુકાલ" ('વોલ્સ') અને "વિધેયન" ('ધી સર્વાઇલ')માં ભૂમિકા ભજવી હતી. "મથિલુકાલ" માં તેની આગેવાન તરીકેની ભૂમિકા (જાણીતા મલયાલમ નવલકથાકાર વૈકોમ મહોમ્મદ બશીરની 'મથિલુકાલ' પર આધારિત) તેના શ્રેષ્ઠ અભિનેતા માટેના પ્રથમ નેશનલ ફિલ્મ પુરસ્કાર મેળવવામાં મહત્વનો ભાગ ભજવ્યો. મામૂટીએ અદૂર ગોપાલક્રિષ્નનની "વિધેયન" અને ટીવી ચન્દ્રનની "પોન્થન મેડા" માં પણ ભૂમિકા ભજવી હતી. આ બંને ફિલ્મોમાં ભૂમિકા માટે તેમણે શ્રેષ્ઠ અભિનેતા માટેનો રાષ્ટ્રીય ફિલ્મ પુરસ્કાર અને સ્ટેટ એવોર્ડ મેળવ્યા. કોચિન હનીફા દ્વારા દિગ્દર્શીત "વાત્સલ્યમ" માં તેમની ભૂમિકાને પણ સ્ટેટ એવોર્ડ માટે ધ્યાનમાં લેવામાં આવી હતી. રેનજી પાનીકર દ્વારા લિખીત વર્ષ 1995માં રજૂ થયેલી "ધ કિંગ" નું દિગ્દર્શન શજી કૈલાસ દ્વારા કરવામાં આવ્યું હતું. 

1980 અને 1990ના દાયકાના અંતિમ ભાગ
સ્માર્ટ સિટી: દૂબઇ ઇન્ટરનેટ સિટી સાથે વાટાઘાટો
પ્રકાશનો
જીવન જ્યોતિ